stanford-oval/wikipedia huggingface dataset:
Alpheus Cutler

Alpheus Cutler
John Alpheus Cutler (29. helmikuuta 1784 – 10. elokuuta 1864) oli eräs varhaisista myöhempien aikojen pyhien liikkeen johtajista. Profeetta Joseph Smithin kuoleman jälkeen hän monien muiden tavoin perusti oman yhteisönsä, Kristuksen kirkon (cutlerilaiset), joka on säilynyt pienenä ryhmänä tähän päivään asti.
Kristuksen kirkko (cutlerilaiset)
Cutler Upper Lislessä, New Yorkin osavaltiossa, 29. helmikuuta 1784. Hänen vaimonsa Lois Lathrop oli kaukaista sukua mormonismin perustajalle Joseph Smithille. Cutler liittyi Kristuksen kirkkoon, mikä oli Smithin perustaman yhteisön alkuperäinen nimi, jo kirkon perustamisvuonna 1833. Hänestä tuli pian eräs kirkon johtavista virkailijoista, joka muiden muassa otti osaa Kirtlandin temppelin suunnitteluun ja rakentamistyöhön. Nauvoon vuosina hän kuului Myöhempien Aikojen Pyhien Jeesuksen Kristuksen kirkon sisäpiiriin, nk. voideltujen koorumiin, joka oli saanut vastaanottaa ensimmäisenä endaumenttiseremonian. Hieman ennen kuolemaansa 27. kesäkuuta 1844 Joseph Smith kutsui Cutlerin saarnaamaan evankeliumia laamanilaisten eli intiaanien parissa - työ, jolla katsottiin olevan tärkeä pelastushistoriallinen merkitys.
Joseph Smithin kuoleman jälkeen Cutler pysyi ensin uskollisena kahdentoista apostolin koorumin johtajalle Brigham Youngille, joka kutsui hänet mukaansa organisoimaan pyhien muuttoa Illinoisista Kalliovuorten yli Suuren suolajärven laaksoon nykyiseen Utahiin. Cutler suostui ensiksi, mutta katsoi sitten työnsä intiaanien parissa tärkeämmäksi. Tämä johti välirikkoon hänen ja Youngin välillä. Cutler erotettiin Myöhempien Aikojen Pyhien Jeesuksen Kristuksen kirkosta 20. huhtikuuta 1851.  Tämän jälkeen Cutler, joka seuraajineen oli asettunut asumaan Iowaan, perusti 19. syyskuuta 1853 oman kirkon, Kristuksen kirkon, jonka jäseniä kutsuttiin cutlerilaisiksi. Cutler väitti, että Jumala oli hylännyt Myöhempien Aikojen Pyhien Jeesuksen Kristuksen kirkon jo Smithin kauden loppuvaiheilla tämän "rikosten" takia, minkä johdosta kirkko tuli järjestää uudelleen. Cutler kertoi saaneensa asiaa koskevan ilmoituksen Jumalalta. Hän katsoi myös, että hänellä oli ainoana maan päällä Jumalan palauttaman pappeuden avaimet.
1860-luvun alussa cutlerilaisten luona vieraili useaan otteeseen Reorganisoidun Myöhempien Aikojen Pyhien Jeesuksen Kristuksen kirkon  lähetyssaarnaajia, joiden työn johdosta useat Cutlerin seuraajat liittyivät kyseiseen kirkkoon. Heidän joukossaan oli Cutlerin oma poika Thaddeus. Cutler kuoli 10. elokuuta 1864, minkä jälkeen hänelle uskollisina pysyneet seuraajat muuttivat Minnesotaan.
Ala-Tervajärvi (Hyrynsalmi)

| Ala-Tervajärvi |
| --- | --- |
Valtiot:  Suomi
Maakunnat:  Kainuu
Kunnat:  Hyrynsalmi
Koordinaatit:  64°39′40″N, 28°49′33″E
Vesistöalue ja valuma-alueen tietoja
Päävesistöalue:  Oulujoen vesistö (59)
Järveen tulevat joet:  Tervasalmi
Laskujoki:  Tervajoki
Järvinumero:  59.752.1.001
Mittaustietoja
Pinnankorkeus:  170,6 m 
Rantaviiva:  4,59 km 
Pinta-ala:  0,83 km² 
Tilavuus:  0,00215 km³ 
Keskisyvyys:  2,57 m 
Suurin syvyys:  7,4 m 
 fiAla-Tervajärvi 
Ala-Tervajärvi on saareton järvi Tervakylässä Hyrynsalmen keskustan itäpuolella Kainuun maakunnassa. Sen pinta-ala on 83 hehtaaria. Etäisyys Kajaanista on 71 kilometriä koilliseen.
Maantiede

Ala-Tervajärven ulottuvuus lounaasta koilliseen on noin 1,7 kilometriä. Nimettyjä lahtia on kaksi: Talvilahti ja Alarannanlahti. Ne ovat leveitä ja suiltaan avoimia. Noin 30 hehtaaria järven pinta-alasta on vähintään kolme metriä ja enintään neljä metriä syvä. Syvin piste, runsaat seitsemän metriä, sijaitsee järven pohjoisosassa.
Ala-Tervajärven merkittävin tulouoma on koillisesta Ylä-Tervajärveltä (170,6 metriä mpy) virtaava Tervasalmi. Ympäröiviltä soilta (Tervasuo, Talvisuo) virtaa vähäisiä suo-ojia. Ala-Tervajärvi kaventuu eteläosastaan Tervajoeksi, jota pitkin vedet virtaavat lounaaseen Nuottijärveen (159,8 metriä mpy).
Ala-Tervajärven vesitilavuus on 2 154 000 kuutiometriä.
Ala-Tervajärvi (59.752.1.001) kuuluu Tervajärvien alueeseen (59.752), joka on kolmannen jakovaiheen vesistö Oulujoen vesistössä (59). Toinen jakovaihe on Tervajoen valuma-alue (59.75) ja ensimmäinen on Luvanjoen valuma-alue (59.7). Tervajärvien alueeseen kuuluu yhdeksän vähintään hehtaarin laajuista vakavettä, joista laajin on Ylä-Tervajärvi. Seuraavana tulee Ala-Tervajärvi ja Vihtajärvi.
Ralph Porter

| Ralph Porter |
| --- | --- |
 Rep Porter WSOP-voittonsa jälkeen vuonna 2008.
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  2
WSOP-rahasijat:  16 
WPT-voitot:  0
EPT-voitot:  0
Turnausansiot (USD):  1 482 758
Päivitetty:  23. heinäkuuta 2011
Ralph E. "Rep" Porter (s. 1971) on yhdysvaltalainen pokeriammattilainen. Ennen pokeriuraansa hän työskenteli valmistuttuaan Washingtonin yliopistosta optiomeklarina.
Porter tuli tunnetuksi vuoden 2008 World Series of Pokerissa, jossa hän voitti ensimmäisen rannekkeensa 1 500 dollarin shorthanded no limit hold'em -turnauksesta ja 372 843 dollaria. Vuotta aiemmin Porter oli WSOP:n pääturnauksen 39. ansaiten 237 865 dollaria. Vuoden 2006 WSOP:ssa hän oli 1 500 dollarin limit hold'em shootout -turnauksen neljäs. Vuonna 2011 hän voitti toisen rannekkeensa 2 500 dollarin seven card razz -turnauksessa.
Heinäkuussa 2011 Porterin pokeriuran turnausansiot ylittivät 1,4 miljoonaa dollaria.
Aiheesta muualla

Ralph Porter The Hendon Mob Poker Databasessa (englanniksi)
Andreas Granqvist

| 0 | 1 | 2 |
| --- | --- | --- |

Henkilötiedot
Syntymäaika: 16. huhtikuuta 1985 (ikä 39)
Syntymäpaikka: Påarp, Ruotsi
Pelipaikka: puolustaja
Pituus: 192 cm
Seura
Seura:  Helsingborg
Seurat
| Vuodet | Seura | O (M) |
| 2004–2007 2007 2007–2008 2008 2008–2011 2011–2013 2013–2018 2018– |  Helsingborg →  Wigan Athletic  Wigan Athletic →  Helsingborg  Groningen  Genoa  FK Krasnodar  Helsingborg | 72 (1) 0 (0) 14 (0) 11 (1) 96 (21) 63 (2) 134 (3) 42 (2) |
Maajoukkue
| 2008– |  Ruotsi | 87 (9) |
 Seurajoukkueuran tilastot kattavat vain kansalliset sarjat, päivitetty 28. toukokuuta 2021.  Maajoukkueuran tilastot päivitetty 28. toukokuuta 2021.
Andreas Granqvist (s. 16. huhtikuuta 1985 Påarp) on ruotsalainen jalkapallopuolustaja. Hän edustaa Helsingborgia.
Ura

Granqvist aloitti uransa paikallisseura Påarps GIF:issä. Hän myöhemmin siirtyi Helsingborgiin, jossa hän teki debyyttinsä Allsvenskanissa vuonna 2004. Kaksi vuotta myöhemmin hänestä tuli joukkueen kapteeni, kun joukkue voitti Ruotsin cupin.
Tammikuussa 2007 hän siirtyi lainasopimuksella Englannin valioliigassa pelaavaan Wigan Athleticiin. Kesäkuussa 2007 hän teki Wiganin kanssa kahden vuoden sopimuksen.
Maaliskuussa 2008 Granqvist palasi Helsingborgiin lainasopimuksella, joka ulottui Valioliiga-kauden loppumiseen kesäkuussa.
Heinäkuussa 2008 Granqvist teki neljän vuoden sopimuksen Eredivisie-seura Groningenin kanssa. Heinäkuussa 2011 hän siirtyi Serie A -seura Genoaan.
Elokuussa 2013 Granqvist siirtyi venäläisseura Krasnodariin, jossa hän pelasi viisi vuotta ennen paluutaan Helsingborgiin.
Granqvist edustaa Ruotsin maajoukkuetta ja oli joukkueen kokoonpanossa muun muassa vuosien 2008, 2012 ja 2016 EM-kilpailuissa sekä vuoden 2018 MM-kilpailuissa. Hän on ollut maajoukkueen kapteeni vuodesta 2016.
Saavutukset

Ruotsin cup: 2006
Valinta Ruotsin vuoden jalkapalloilijaksi 2017
Applesoft BASIC

Applesoft BASIC on yksi BASIC-tulkki Apple II -tietokoneille. Apple ja Microsoft kehittivät sen yhteistyönä, mikä näkyy nimestäkin (alkuosa ´Apple´, loppuosa ´soft´). Tulkki oli alun perin Microsoftin tuotantoa, ja Applen työntekijät porttasivat sen Apple II:lle lisäten samalla ominaisuuksia.
Applesoftissa on eräitä mielenkiintoisia lyhenteitä ja oikoteitä, kuten PRINT-käskyä vastaava oikotie "?".
Rhadi Ben Abdesselam

| Mitalit | Mitalit | Mitalit |  |
| --- | --- | --- | --- |
|  Rhadi Ben Abdesselam |  Rhadi Ben Abdesselam |  Rhadi Ben Abdesselam |  |
Maa:  Marokko
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Rooma 1960 | Maraton |  |
Rhadi Ben Abdesselam (arab. راضي بن عبد السلام‎, Rāḍī ibn ʿAbd as-Salām; 28. helmikuuta 1929 – 4. lokakuuta 2000) oli marokkolainen yleisurheilija ja olympiamitalisti, joka kilpaili kestävyysjuoksussa. Hän voitti hopeaa Rooman olympialaisissa 1960 maratonilla.
Ralph Rainger

Ralph Rainger (7. lokakuuta 1901 New York – 23. lokakuuta 1942 Beverly Hills) oli yhdysvaltalainen populaarimusiikin säveltäjä, joka tunnetaan parhaiten työstään sanoittaja Leo Robinin kanssa. Hän voitti parhaan laulun Oscar-palkinnon vuonna 1938 säveltämällään kappaleella ”Thanks for the Memory”. Tunnettuihin Raingerin sävellyksiin kuuluvat myös ”Blue Hawaii”, ”Easy Living” ja ”Love in Bloom”. Rainger valittiin Songwriters Hall of Fameen vuonna 1970.
Suomennettuja sävellyksiä

Timo T. A. Mikkonen: ”Kiittää kai saan” (Thanks for the Memory)
Annikki Tähti: ”Sininen Hawaiji” (Blue Hawaii), san. Sauvo Puhtila
Lähde: Suomen Äänitearkisto ry.
Ralph Reed

| Ralph Reed |
| --- | --- |

Henkilötiedot
Syntynyt: 24. kesäkuuta 1961 (ikä 63) Portsmouth, Virginia
Kansalaisuus:  yhdysvaltalainen
Ammatti:  edunvalvoja, poliittinen konsultti
Puoliso:  JoAnne Young
Lapset:  4
Muut tiedot
Koulutus: University of Georgia Emory University
Ralph Eugene Reed Jr. (24. kesäkuuta 1963) on yhdysvaltalainen poliittinen vaikuttaja, konsultti ja edunvalvoja. Reed tunnetaan parhaiten Christian Coalitionin ensimmäisenä johtajana 1990-luvulla. Reed on perustanut yleishyödyllisen Faith and Freedom Coalition-järjestön, joka on toiminut teekutsuliikkeen ja evankelisten äänestäjien välillä.
Ura

Reed on toiminut George W. Bushin ja Dick Cheneyn kampanjoiden vanhempana neuvonantajana vuosina 2000 ja 2004. Reed toimi Georgian republikaanien puheenjohtajana ja johti GOP:n historiansa suurimpaan voittoon saavuttamalla ensimmäisen republikaanikuvernöörin ja kolmannen senaattorin paikat. Reed on toiminut puheenjohtajana ja toimitusjohtajana Century Strategies PR-toimistossa. Vuosian 1989–1997 Reed rakensi Christian Coalitionista yhden poliittisen historian tehokkaimmista edunvalvontajärjestöistä. Reed on kirjoittanut kuusi kirjaa.
Resolve

| ”Resolve” Foo Fighters |
| --- | --- | --- |

Singlen tiedot
 Albumilta: In Your Honor
 Julkaistu: 2005
 Tyylilaji: alternative rock
 Kesto: 04.48
 Levy-yhtiö: Roswell, RCA Records
Foo Fightersin muut singlet
| ”DOA” 2005 | ”Resolve” 2005 | ”No Way Back / Cold Day in the Sun” 2006 |
Resolve on yhdysvaltalaisen rockyhtye Foo Fightersin kolmas singlejulkaisu albumilta In Your Honor. Single julkaistiin vuonna 2005 ja kappale menestyi hyvin. Siitä tehtiin myös musiikkivideo.
Kappaleet

CD1
”Resolve”
”DOA” (demo)
CD2
”Resolve”
”World” (demo)
”Born on the Bayou”
”Resolve” (video)
Listasijoitukset

| Vuosi | Lista | Sijoitus |
| --- | --- | --- |
| 2006 | BBC Radio 1 Chart | No. 2 |
| 2006 | Official UK Singles Chart | No. 32 |
| 2006 | Official New Zealand Singles Chart | No. 39 |
| 2006 | Official Holland Singles Chart | No. 82 |
Rhaitho

| Rhaitho> Ῥαϊθώ.Sijainti |
| --- | --- |
 Rhaitho
Koordinaatit:  28°14′19″N, 33°37′24″E
Valtio:  Egypti
Paikkakunta:  El Tor, Janub Sina’
Historia
Tyyppi:  kaupunki ja luostarialue
Huippukausi:  200–600-luku
Kulttuuri:  antiikki varhaiskeskiaika
Valtakunta:  Rooman valtakunta Bysantin valtakunta
Alue:  Egypti
Infobox OKNimi-testi OK: 
Rhaitho (m.kreik. Ῥαϊθώ, Rhaithō; joskus Ῥαϊθού, Rhaithū tai Rhaithou; lat. Raythu), joskus translitteroituna Raitho tai Raitoo, oli antiikin aikainen kaupunki Siinailla Egyptissä. Se sijaitsi nykyisen El Torin kaupungin paikalla. Rhaithoa pidetään samana paikkana kuin Vanhassa testamentissa mainittu Elim.
Rhaitho oli satamakaupunki, joka sijaitsi Punaisenmeren rannalla ja tarkemmin Heroopoliinlahden eli nykyisen Suezinlahden eteläosan itärannalla lähellä Siinainvuorta. Sen nimi oli peräisin foinikialaisilta ja tarkoitti ”Hedelmien paikkaa” lukuisien taatelipalmujen vuoksi. Kaupungin ympärillä oli aavikkoa, joka tunnettiin samalla nimellä kuin kaupunki. Erämaa toimi myöhäisantiikin aikana ja varhaisella bysanttilaisella kaudella munkkilaisuuden keskuksena, ja siellä asui useita erämaaisiä.
Elimissä (vanhassa raamatunkäännöksessä Eelim) israelilaiset löysivät Toisen Mooseksen kirjan mukaan kaksitoista vesilähdettä ja seitsemänkymmentä palmupuuta matkallaan Luvattuun maahan. Paikka tuli munkkilaisuuden keskukseksi 200-luvun lopulla ja 300-luvun alussa. Noin 378 eaa. (tai 400-luvun puolivälissä) blemmyit surmasivat Rhaithossa 43 eramaakilvoittelijaa, joita ortodoksinen kirkko muistaa pyhinä.
Luostarielämä kukoisti Rhaithossa edelleen seuraavina vuosisatoina. Rhaithon igumeenin Johanneksen pyynnöstä Johannes Siinailainen kirjoitti teoksensa Portaat. Rhaithon lavra eli pääluostari tuhottiin 1000-luvulla. Sen rauniot on kaivettu esiin.
Appledore

Appledore tarkoittaa seuraavia asioita:
Appledore, kylä ja kunta Kentin kreivikunnassa Englannissa
Appledoren rautatieasema, rautatieasema Kentin Appledoressa
HMS Appledore, Britannian kuninkaallisen laivaston miinanraivaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Appledore”, voi hakea sivunnimihaulla, laajalla sivunnimihaulla tai tekstihaulla.
Andrija Balić

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Andrija Balić
Syntymäaika: 11. elokuuta 1997
Syntymäpaikka: Split, Kroatia
Pelipaikka: puolustava keskikenttäpelaaja
Pituus: 180 cm
Seura
Seura: Dunajská Streda (lainalla Udinesesta)
Junioriseurat
2004–2007:  Dugopolje
2007–2014:  Hajduk Split
Seurat
| Vuodet | Seura | O | (M) |
| 2014–2015 |  Hajduk Split B | 12 | (4) |
| 2014–2016 |  Hajduk Split | 32 | (6) |
| 2016– |  Udinese |  |  |
| 2019 | →  Fortuna Sittard |  |  |
| 2019 | →  Perugia |  |  |
| 2020– | →  Dunajská Streda |  |  |
Maajoukkue
| 2013 |  Kroatia U17 | 5 | (0) |
| 2014 |  Kroatia U18 | 3 | (0) |
| 2014–2016 |  Kroatia U19 | 5 | (0) |
| 2015– |  Kroatia U21 |  | () |
 Seurajoukkueuran tilastot kattavat vain kansalliset sarjat, päivitetty 18. kesäkuuta 2015.  Maajoukkueuran tilastot päivitetty 18. kesäkuuta 2015.
Andrija Balić (s. 11. elokuuta 1997 Split) on kroatialainen jalkapalloilija, joka edustaa slovakialaista Dunajská Stredaa lainalla italialaisseura Udinesesta. Oikeajalkainen Balić on pelipaikaltaan puolustava keskikenttäpelaaja.
Ura > Seurajoukkueura

Balićin kasvattajaseura on Hajduk Split. Hän pelasi seuran kakkosjoukkueessa vuosina 2014-2015 12 ottelua onnistuen neljästi maalinteossa. Seuran ykkösjoukkueen paidassa 1. HNL:issä Balić debytoi huhtikuussa 2014 ja teki avausmaalinsa maaliskuussa 2015.
Balić siirtyi helmikuussa 2016 Serie A:n Udineseen, arviolta neljän miljoonan euron siirtosummalla.
Ura > Maajoukkueura

Balić on edustanut Kroatiaa monissa nuorten maajoukkueissa.
Appledoren rautatieasema

| Appledore |
| --- | --- |

Perustiedot
Lyhenne:  APD
Rataosa:  Marshlink Line
Sijainti:  51°01′58.8″N, 0°48′59″W
Osoite:  Station Road, Appledore, Kent, TN26 2DF
Paikkakunta:  Appledore
Valtio:  Yhdistynyt kuningaskunta
Avattu:  13. helmikuuta 1851
Liikenne
Käyttäjiä (v.):  39 668 (2017–2018)
Liikennöitsijä(t):  Southern
Pysäköinti:  kyllä
Ratapiha
Raiteisto:  2 laituriraidetta
Aiheesta muualla
 Wikimedia Commons 
Appledoren rautatieasema on rautatieasema Appledoressa, Kentin kreivikunnassa. Se sijaitsee Marshlink Linen varrella. Aseman virallinen nimi on National Railin mukaan yhä Appledore (Kent), vaikka toinen Appledore-niminen asema Devonissa suljettiin vuonna 1917.
Asema avattiin 13. helmikuuta 1851. Sitä käytti 39 668 matkustajaa kaudella 2017–2018.
Raisio Oakmen

| Raisio Oakmen |
| --- | --- |

Seura
Perustettu:  1998
Aikaisemmat nimet:  Piikkiö Oakmen Lieto Oakmen
Kaupunki:  Piikkiö 1998-2002 Lieto 2003-2011 Raisio 2012-
Miesten sarjataso:  II-divisioona
Naisten sarjataso:  I-divisioona
Värit:           
Puheenjohtaja:  Jani Sipi
Miesten päävalmentaja:   Antti Palmroos
Naisten päävalmentaja:   Joni Lehtomäki
Mitalit
Infobox OKNimi-testi OK: 
Raisio Oakmen on vuonna 1998 perustettu amerikkalaisen jalkapallon erikoisseura. Seura perustettiin alun perin Piikkiöön ja nimettiin Oakmeniksi paikkakunnalla sijaitsevan Suomen vanhimman tammen mukaan. Kaudet 2003-2011 joukkueen kotipaikkana oli Lieto ja kaudesta 2012 eteenpäin Raisio. Kaudella 2015 seuran edustusjoukkue pelaa amerikkalaisen jalkapallon II-divisioonassa.
Historia > Piikkiö Oakmen

Seura kartoitti pelaajamateriaalia Piikkiön ja Turun ympäristöstä kahden ensimmäisen vuoden ajan ja ensimmäinen sarjapeli pelattiin Porissa Pori Bearsia vastaan kauden 2000 I-divisioonan alussa. Seuran edustusjoukkueen tasainen pelaajakasvu jatkui kauteen 2003 saakka, jonka jälkeen seura muutti ja uudeksi kotipaikaksi tuli Lieto.
Historia > Lieto Oakmen

Lietoon muutettiin alun perin parempien toimintaedellytysten vuoksi. I-divisioonasta II-divisioonaan päättyneestä kaudesta 2005 alkoi kuitenkin miehistö- ja valmennuspoliittiset ongelmat, jotka kärjistyivät kausilla 2006-2007 jolloin peleihin oli vaikea saada edes kentällistä miehistöä. Kaudesta 2008 seura on kuitenkin jälleen osoittanut uutta tulemista. Kaudella 2009 Oakmenillä oli ensimmäistä kertaa myös juniorijoukkue, kun Oakmenin ja Salo Scorpionsin yhteinen projekti, Lieto/Salo Raptors, osallistui A-nuorten SM-sarjaan. Kausi 2009 oli myös ensimmäinen kausi, kun joukkue pääsi mukaan pudotuspeleihin, jossa se kuitenkin kärsi tappion Sipoo Bulldogsille. Kaudella 2010 Oakmen pääsi jälleen pudostuspeleihin, mutta hävisi välierissä sarjan lopulta voittaneelle Kuopio Steelersille. Kaudella 2011 seuran edustusjoukkueen kausi päättyi runkosarjaan.
Historia > Raisio Oakmen

Kaudelle 2012 joukkue muutti Raisioon ja nimeksi muuttui Raisio Oakmen. Oakmen osallistuu jälleen kaudella 2012 edustusjoukkueellaan II-divisioonaan.
OakLadies

Raisio Oakmenin naisten joukkue OakLadies perustettiin syksyllä 2012. Se osallistui naisten I-divisioonaan ensimmäistä kertaa kaudella 2013. OakLadies haki SM-sarjaan seuraavaksi kaudeksi ja sai sarjapaikan. Joukkue hävisi kaudella 2014 kaikki ottelunsa ja putosi I-divisioonaan.
Junioritoimita

Lieto Oakmen ja Salo Scorpions aloittivat 2008 yhteisen juniorijoukkueen. Joukkueen nimeksi tuli Lieto/Salo Raptors, jonka pelaajat valitsivat ensimmäisellä harjoitusleirillä 2009. Raptors oli A-juniorijoukkue, joka pelasi ikäluokkansa SM-sarjassa 2009 ja 2010.
Kaudella 2011 Oakmen perusti omista A-junioreista koostuvan joukkueen, joka pelasi A-junioreiden 1-divisioonassa. Seuralla oli A-juniorijoukkue vain kyseisenä vuonna. Seuraavana vuonna käynnistyi junioritoiminta alemmissa ikäluokissa.
Mud Bowl

Oakmen ja Salo Scorpions ovat pelanneet kauden päätöstapahtuman Mud Bowlin vuodesta 2008. Aluksi tapahtuma oli tarkoitettu juuri perustetun Scorpionsin uusien pelaajien "sisäänajamiseksi", mutta jo seuraavalla kaudella ottelusta muodostui perinne. Ottelun voittaja saa vuosittain haltuunsa "Bagatelle Trophyn".
|  | Kausi | Kotijoukkue | Tulos | Vierasjoukkue |
| --- | --- | --- | --- | --- |
| Mud Bowl I | 2008 | Scorpions | 9 - 21 |  Oakmen |
| Mud Bowl II | 2009 |  Oakmen  | 34 - 0 | Scorpions |
| Mud Bowl III | 2010 |  Scorpions  | 22 - 14 | Oakmen |
| Mud Bowl IV | 2011 | Scorpions | 2 - 16 |  Oakmen |
| Mud Bowl V | 2012 | Oakmen | 6 - 28 | Scorpions |
| Mud Bowl VI | 2013 | Scorpions | 0 - 16 | Oakmen |
Voitot: Oakmen 4 - Scorpions 2
Annika Linna

| Annika Linna> Henkilötiedot |
| --- | --- |
Syntynyt: 11. toukokuuta 2001 (ikä 23) Oulu, Suomi
Pesäpalloilija
Ulkopelipaikka:  Koppari
Sisäpelirooli:  Vaihtaja / Kotiuttaja
Seura:  Kempeleen Kiri
Pelaajaura
Junioriseurat
–2020:  Kempeleen Kiri
Ammattilaisjoukkueet
2018–:  Kempeleen Kiri, Porin Pesäkarhut
Annika Linna (s. 11. toukokuuta 2001 Oulu) on suomalainen pesäpalloilija, joka edustaa Superpesis-joukkue Porin Pesäkarhuja.
Ura

Linna on Kempeleen Kirin kasvatti. Hän on pelannut myös Oulun Lipon junioreissa. Linna teki Superpesis-debyyttinsä 20. toukokuuta 2018 kotona Lappajärven Veikkoja vastaan. Hän löi ottelussa kaksi juoksua. Linna löi ensimmäisen kunnarinsa Superpesiksessä 5. elokuuta 2020 vieraissa Siilinjärven Pesistä vastaan. Hänet palkittiin joukkueensa parhaana pelaajana.
Saavutukset

1 Itä-Länsi-ottelu (2022)
2 B-tyttöjen Itä–Länsi-ottelua (2018, 2019)
1 Suomenmestaruus (2023)
Rasbora haru

| Rasbora haru> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Cyprinidae
Alaheimo::  Danioninae
Suku::  Rasbora
Laji::  haru
Kaksiosainen nimi
 Rasbora haru  Lumbantobing, 2014 
Katso myös
   Rasbora haru Wikispeciesissä  
Infobox OKNimi-testi OKIUCN-testi OK: 
Rasbora haru on särkien (Cyprinidae) heimoon kuuluva kalalaji. Lajin kuvaili tieteelle Daniel Lumbantobing vuonna 2014. Lajin holotyyppi ja paratyypit löydettiin huhtikuussa 2009 Indonesiasta, Pohjois-Sumatran provinssista Sumatrasta. Rasbora haru -lajin standardipituus vaihtelee noin 2,6 ja kahdeksan senttimetrin, kokonaispituus 13,7 ja 14,4 senttimetrin ja ruumiin korkeus 2,6 ja 3,2 senttimetrin välillä. Pää on 2,6–3,2 senttimetrin mittainen, 4,5–5,5 senttimetriä leveä ja 6,4–7,2 senttimetriä korkea. Pyrstönvarren pituus vaihtelee 1,3 ja 1,8 senttimetrin välillä ja korkeus 1,3 ja 1,6 senttimetrin välillä. Kalan kylkiviiva on täydellinen ja siihen mahtuu 23–25 + 3–5 suomua. Kylkiviivan kymmenennen tai 11:nnen suomun kohdalta alkaa vatsaevät. Kylkiviivan 11:nnen tai 12:nnen suomun kohdalla alkaa selkäevä ja 17:nnen tai 18:nnen suomun kohdalla peräevä. Alaspainetun rintaevän kärki ulottuu peräevän alkukohtaan. Rasbora harua tavataan ainoastaan luoteis-Sumatrassa sijaitsevassa Malakansalmeen laskevassa Bohorok-joessa.
Rasbon kihlakunta

Rasbon kihlakunnan sijainti Uppsalan läänin kartalla.
Rasbon kihlakunta (ruots. Rasbo härad) oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 246,57 neliökilometriä ja asukasluku 3 039 henkeä. Kihlakuntaan kuuluneet kunnat olivat Funbo, Rasbo ja Rasbokil.
Kihlakunnan tuolloiset kunnat kuuluvat nykyään Uppsalan kuntaan.
René Vandereycken

René Vandereycken (vas.) ja Johan Boskamp
René Vandereycken (s. 22. heinäkuuta 1953 Spalbeek, Belgia) on belgialainen jalkapallovalmentaja ja entinen pelaaja. Hän pelasi Belgian maajoukkueessa 50 ottelua ja teki niissä kolme maalia vuosina 1975–1986.
Valmentajana puolustuspeliä kannattava taktikko oli Belgian jalkapallomaajoukkueen päävalmentajana tammikuusta 2006 huhtikuulle 2009. Hän sai potkut Belgian maajoukkueesta huonosti alkaneiden MM-karsintojen vuoksi.
Ura pelaajana

1971–1974 KSC Hasselt
1974–1981 Club Brugge
1981–1983 FC Genova
1983–1986 RSC Anderlecht
1986–1987 SV Blau Weiss Berlin
1987–1988 KAA Gent
Ura valmentajana

1989–1993 KAA Gent
1993–1994 Standard Liège
1994–1995 RWD Molenbeek
1997 RSC Anderlecht
2000 1. FSV Mainz 05
2002–2004 FC Twente
2004–2005 KRC Genk
2006–2009 Belgia
Anolis monteverde

| Anolis monteverde |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Osalahko::  Leguaanimaiset Iguania
Heimo::  Dactyloidae
Suku::  Anolis
Laji::  monteverde
Kaksiosainen nimi
 Anolis monteverde  Köhler 2009 
Katso myös
   Anolis monteverde Wikispeciesissä   Anolis monteverde Commonsissa 
Infobox OKNimi-testi OKIUCN-testi OK: 
Anolis monteverde on harvinainen väliamerikkalainen matelija. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.
Liskon pituus kuononkärjestä hännäntyveen on 5 cm.
Se on kotoperäinen laji Costa Rican Puntarenasin maakunnassa Cordillera de Tilaránin alueella. Se elää metsänreunassa pensaiden ja saniaisten joukossa. Lajin uhanalaisuuteen on vaikuttanut ilmastonmuutos, jonka takia liskon pesimäalueelle on muuttanut uusia petolintuja kuten Momotus coeruliceps.